লধা রামজী
রামজী লধা নকুম (উচ্চারণ; মারাঠি: लढा रामजी; জন্ম: ১০ ফেব্রুয়ারি, ১৯০০ - মৃত্যু: ২০ ডিসেম্বর, ১৯৪৮) তৎকালীন ব্রিটিশ ভারতের গুজরাতের পিধার এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৩৩ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে পশ্চিম ভারত দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন লধা রামজী।